**О Д Г О В О Р**

на пратеничко прашање од пратеникот Флора Кадриу поставено на 73-та седница на Собранието на Република Македонија

одржана на 24 септември 2009 година

 Во месец март 2008 година по пат на спогодба од Генералниот секретаријат при Владата на Република Македонија преземени се четиринаесет (14) државни службеници - Албанци, согласно Стратегијата за правична застапеност на припадниците на заедниците кои не се мнозинство во Република Македонија од кои единаесет (11) државни службеници со звање: помлади соработници - приправници, еден (1) државен службеник - советник, еден (1) државен службеник - виш соработник и еден (1) државен службеник со звање: самостоен референт.

 Во текот на месец Април 2008 година по пат на конкурс вработени се четворица (4) државни службеници - Албанци, од кои еден (1) државен службеник со звање: помошник раководител на сектор, еден (1) државен службеник со звање - советник, еден (1) државен службеник со звање самостоен референт и еден (1) државен службеник со звање референт. Во истиот месец 2008 година извршено е преземање на 41 државни службеници припадници на заедниците кои не се мнозинство во република македонија од кои пет (5) државни службеници со звање помлади референти - приправници и триесет и шест (36) државни службеници со звање помлади соработници - приправници.

 Со оглед на тоа дека Министерството за култура во повеќе наврати го спомнуваше проблемот со канцеларискиот простор, за новопримените државни службеници не постоеше простор за нивно сместување но поради тоа истите не беа отпуштени од нивните работни места туку каде што имаше простор дел од државните службеници беа распоредени на соодветни работни задачи. По обезбедувањето на нов деловен простор на Министерството за култура дел од државните службеници се преселени во новите простории во склоп на Нова Македонија, каде што покрај управата за афирмирање и унапредување на културата на припадниците на заедниците на РМ, во истиот објект се преселени и други сектори и тоа: Секторот за европски интеграции, Секторот за авторско право и сродните права, Секторот за управен и инспекциски надзор, Одделението за внатрешна ревизија како и Одделението за државни награди.

 Од горе наведеното произлегува дека во Министерството за култура во текот на 2008 година се вработени вкупно 83 државни службеници од кои 66 државни службеници се Албанци, 12 државни службеници се Македонци и 5 државни службеници се припадници на заедници кои не се мнозинство во Република Македонија.

 Воедно Ве информираме за лицата од албанска етничка припадност кои се на раководни места и тоа:

* Нермин Адеми, државен службеник за спроведување на програма за работа на министерството,
* Авзи Демири, раководител на секторот за европски интеграции,
* Сопи Хајрие, помошник раководител на сектор за дејности од областа на културата и уметноста,
* Фатмир Зулфиќари, помошник раководител на сектор за управен и инспекциски надзор,
* Гиктен Хазири, раководител на одделение за културен развиток и културни политики,
* Валдета Исмаили, раководител на одделение за билатерална соработка.